Clubul Farul Constanţa a anunţat, sâmbătă, despărţirea de mijlocaşul Constantin Budescu.
“Farul Constanţa şi mijlocasul ofensiv Constantin Budescu au stabilit, de comun acord, ca începând de astăzi să înceteze relaţiile contractuale”, se arată pe site-ul grupării constănţene.
Transferat în vara anului trecut la Farul, Constantin Budescu a evoluat de 29 de ori în tricoul alb albastru, reuşind 8 goluri şi 9 pase decisive în toate competiţiile.
În ultima perioadă, el a evoluat tot mai puțin pentru Farul, dar era foarte activ pe rețelele sociale.